La quinta edició de Survival Zombie torna a Gandia el pròxim 30 de novembre
25 novembre 2024

## La quinta edició de Survival Zombie torna a Gandia el pròxim 30 de novembre25 novembre 2024Última actualització: 25 novembre 2024

![](../gestion/img/9740167f1e7a69cb1ae6585ba8b812ffcd12d09feae8b520e173651a18f127c8.jpg)  
  

La regidora delegada de Joventut, Inma Rodríguez i el vocal del Consell dels Joves de Gandia, Cristian Trotonda, ha presentat aquest matí una nova edició de la Survival Zombie Gandia, que tindrà lloc el 30 de novembre, des de les 22 hores fins a les 4 de diumenge a la matinada.  
La Survival Zombie és un esdeveniment lúdic, una mena de gimcana teatral en el qual els participants s'endinsen de ple en una trama postapocalíptica, en la qual han d'anar superant proves per aconseguir arribar al final sense ser "caçats" pels zombis. Cada edició té un guió especial amb una trama i proves diferents. Una nit plena d'adrenalina, por, estratègia, tàctica i moltes carreres per no ser tocats per cap mort vivent. Perquè aleshores l'“infectat” passa al bàndol zombi i haurà de complir missions.

Rodríguez ha mostrat el seu suport a aquesta iniciativa que es desenvolupa per cinquena vegada a la nostra ciutat. "És una de les moltes activitats que des de la regidora i el Consell posem en marxa per donar alternatives d'oci saludable als nostres joves", i ha convidat joves i no tant, a participar en aquesta nova edició de la Survival Zombi.

Trotonda ha explicat que el joc començarà a partir de les 22.00 hores i es desenvoluparà entorn de l'Alqueria Laborde. Els participants hauran d'acudir prèviament al check-in situat a la mateixa Alqueria per rebre les instruccions i indicacions pertinents.

 Durant la roda de premsa s'ha insistit que es tracta d'un esdeveniment “0,0” on està prohibit consumir alcohol.

 Les entrades es poden adquirir al Consell dels Joves amb un interessant descompte ia [www.survivalzombie.es](http://www.survivalzombie.es).

[Twittear](https://twitter.com/share)